# Escut de Navarra

L'escut de Navarra, dissenyat el 1910, apareix descrit en l'article 7.1 de la Llei Orgànica de Reintegració i Amillorament del Règim Foral de Navarra, de 10 d'agost de 1982 que estableix: "L'escut està format per cadenes d'or sobre fons vermell, amb una maragda en el centre d'unió dels seus vuit braços de baules i, sobre elles, la Corona Reial, símbol de l'Antic Regne de Navarra".

## Arrano Beltza

L'Arrano Beltza va ser segell familiar de la dinastia Ximena i en aquest període (1134-1234), degut al fet que els sobirans eren "propietaris del Regne" va passar a considerar-se com l'escut del Regne de Navarra en algunes ocasions.

## Llegenda de l'escut actual

Aquesta descripció correspon a l'escut històric de Navarra -cadena d'or sobre fons de gules- que la llegenda relaciona amb l'escut d'armes que el rei navarrès Sanç VII de Navarra va adoptar com propi el 1212, després de la victòria dels reis cristians de Navarra, Castella i Aragó (el de Lleó i el de Portugal no van participar), contra les tropes musulmanes, succeïda en les Navas de Tolosa (actual província de Jaén), dintre de la reconquesta de la península.
Les cadenes representarien aquelles que envoltaven la tenda del rei musulmà Miramamolín el Verd i que Sanç VII de Navarra va trencar amb la seva pròpia espasa. La maragda central representa la que el rei vençut duia sobre el seu turbant, i de la qual es deia que era l'únic diamant verd del món. Aquesta maragda es conserva a la Col·legiata de Roncesvalles. De restes de les cadenes d'aquesta batalla n'hi ha a la mateixa Col·legiata, també al Palau de Navarra i fins diu la llegenda que ho són aquelles que subjecten la dama del Monument als Furs de Navarra.

## Oficialitat

El 1910, preparant el setè centenari de la batalla de Las Navas de Tolosa, la Diputació Foral va aprovar el disseny de l'escut i la bandera de Navarra. Realitzat per Arturo Campión, Julio Altadill i Hermilio de Olóriz, aquell mateix any la Diputació el va aprovar com a model oficial, representant les baules de les cadenes tal com són les que encara es conserven procedents de la batalla (les cadenes que figuren a l'escut d'Espanya, no obstant això, responen a un disseny anterior, i per això les seves baules no són allargades sinó ovalades).
L'escut va sofrir algunes modificacions el 1931, amb la proclamació de la II República (substitució de la corona reial per una altra de mural). Posteriorment, durant el franquisme, s'hi va afegir la Creu Llorejada de Sant Ferran, amb la qual es va condecorar Navarra pel seu paper protagonista durant la guerra civil del 1936 a favor de l'anomenat bàndol nacional.
El 1981 es va recuperar el disseny de 1910 i es va retirar la creu llorejada.
* Escut de Navarra aprovat per la Diputació Foral el 1910; va ser usat entre 1910 i 1931
* Escut de Navarra durant la II República; va ser usat entre 1931 i 1937
* Escut de Navarra amb la creu llorejada de San Fernando usat durant el franquisme; va ser oficial entre 1937 i 1981
* Escut de Navarra actual (es va tornar al model de 1910, amb el disseny actualitzat el 1985), usat des de 1981
Reis de Pamplona / Navarra (Quadre Genealògic) :
Roger II de Foix     Ramon Berenguer III (el Sant) Ramir Sanxes         Esteve II de Blois
Roger III de Foix Ximena Ramon Berenguer IV (el Sant) Garcia Ramires de Pamplona         Teobald II de Xampanya i IV de Blois
   (1150-1160)          
Roger Bernat I de Foix     Alfons II d'Aragó (el Cast) Sanç VI de Navarra         Enric I de Xampanya Teobald V de Blois
      (1164-1170) (1186-1196)  (1157)(1193)           
Ramon Roger I de Foix Alfons II de Provença Pere II d'Aragó (el Catòlic) Sanç VII de Navarra Blanca de Navarra Teobald III de Xampanya Enric II de Xampanya Lluís I de Blois
(1215)       
Roger Bernat II de Foix R. Berenguer V de Provença Jaume I d'Aragó (el Conqueridor)         Teobald I de Navarra     Teobald VI de Blois
(1229)            (1237)     
Roger IV de Foix Beatriu I de Provença                  Teobald II de Navarra
Roger Bernat III de Foix Margarida de Bearn         Felip III de França Enric I de Navarra
Gastó I de Foix Fernando I de la Cerda     Lluís d'Evreux Felip IV de França Joana I de Navarra Robert de Clermont
Gastó II de Foix Fernando II de La Cerda          Lluís X de França Felip V de França Lluís I de Borbó
Gastó III de Foix Maria de La Cerda y Lara Carles d'Étampes Felip III d'Evreux Joana II de Navarra Carles IV de França Pere I de Borbó
Mateu I de Foix Joan III de Grailly Lluís d'Étampes Carles II de Navarra     Arnaud-Amanieu d'Albret Margarida de Borbó
Isabel I de Foix Arquimbald de Grailly     Carles III de Navarra     Carles I d'Albret   
    Joan I de Foix Joan d'Aragó Blanca I de Navarra     Carles II d'Albret 
    Gastó IV de Foix Elionor I de Navarra         Joan I d'Albret
    Francesc I de Navarra             Alain I d'Albret   
    Caterina I de Navarra             Joan III Albret   
                    Enric II de Navarra  
                    Joana III de Navarra Antoni de Borbó
                        Enric IV de França :

## Referències

* ↑ Patxi Zabaleta. Haria nº 22. Juny de 2008. D.L/. L.G.NA-1267/2003
* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 588. ISBN 84-930048-0-4.

## Enllaços externs

* (castellà) Descripció de l'escut pel Govern de Navarra